กลุ่มรับเหมาฯเทรดคึกคัก ลุ้นครม.พิจารณาลงทุนมอเตอร์เวย์ 3 เส้นทางวันนี้
กลุ่มรับเหมาฯเทรดคึกคัก ลุ้นข่าวดีครม.พิจารณาลงทุนมอเตอร์เวย์ 3 เส้นทางวันนี้
14 ก.ค. 2558

ผู้สื่อข่าวรายงานว่า ราคาหุ้น บริษัท ช.การช่าง จำกัด (มหาชน) หรือ CK ณ เวลา 10.11 น.อยู่ที่ 27.00 บาท บวก 0.25 หรือ 0.93% มูลค่าการซื้อขาย 85.32 ล้านบาท
ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ณ เวลา 10.11 น.อยู่ที่ 23.50 บาท บวก 0.20 หรือ 0.86% มูลค่าการซื้อขาย 82 ล้านบาท
ราคาหุ้น บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ณ เวลา 10.11 น.อยู่ที่ 23.70 บาท บวก 0.80 หรือ 3.49% มูลค่าการซื้อขาย 80.67 ล้านบาท
ราคาหุ้น บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ณ เวลา 10.11 น.อยู่ที่ 8.10 บาท บวก 0.05 หรือ 0.62% มูลค่าการซื้อขาย 41.59 ล้านบาท
ทั้งนี้ ราคาหุ้นกลุ่มรับเหมาที่มีการปรับตัวขึ้นคาดว่ามาจากปัจจัยบวกที่ว่า พล.อ.อ.ประจิน จั่นตอง รมว.คมนาคม เปิดเผยว่า ในการประชุมคณะรัฐมนตรี (ครม.) วันนี้ จะมีวาระพิจารณาโครงการก่อสร้างทางหลวงพิเศษระหว่างเมือง (มอเตอร์เวย์) ของกรมทางหลวง 3 สาย
ได้แก่ สายพัทยา-มาบตาพุด ระยะทาง 32 กม. วงเงิน 20,200 ล้านบาท สายบางปะอิน-นครราชสีมา ระยะทาง 196 กม. วงเงิน 84,600 ล้านบาท และสายบางใหญ่-กาญจนบุรี ระยะทาง 96 กม. วงเงิน 55,620 ล้านบาท  รวมวงเงิน 160,420 ล้านบาท
 
 